rlitschk/wikidir huggingface dataset:
Elm (hoochdüütsch Elm) is en lütten Oort in de Gemeen Oosterholt-Scharmbeek in’n Landkreis Oosterholt, Neddersassen. De Oort höört polietsch von öllers bi Hülsbarg mit bi. De Oort liggt op de Oosterholter Geest. De Drept hett ehren Born an’n Süüdrand von’n Oort. Dat Water ut dat Rebeed flütt över de Drept un den Giehler Beek af. De Naveröörd sünd Isehorn un Hülsbarg in’n Noorden, Freißenbüttel un Bredbeek in’n Oosten, Westerbeek, Bargten un Buschhusen in’n Süden, Heilshorn un Lilkendey in’n Süüdwesten un Garlst in’n Noordwesten. De Elm weer en Forst un de Oort Elm is as Forsthuus grünnt worrn. Dat Forsthuus leeg an de hüdige [[Kreisstraat 46 (Landkreis Oosterholt)|]. De Hüüs, de vondaag an de Straat Vör de Elm staht (op de Kloosterheid un Lange Heid), sünd eerst in dat 20. Johrhunnert boot worrn. In de Franzosentied von 1810 bet 1814 hett de Oort to de Mairie Scharmbeek in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis
Bleikd is en Gemeen in’n Landkreis Lümborg in Neddersassen mit 9694 Inwahners (Stand 31. Dezember 2022). De Gemeen liggt to beide Sieden von de Elv. De Navergemenen sünd Boizenborg in’n Noorden, Teldau in’n Noordoosten, Amt Neehuus in’n Oosten, Nee Darchau un Toschelop in’n Süüdoosten, Dahlem un Dahlenborg in’n Süden, Neetz un Lüsborg in’n Westen un Hittbargen in’n Noordwesten. In’n Noordwesten stött de Gemeen ok op en enkelten Punkt an de Gemeen Nostörp. Boizenborg, Teldau un Nostörp doot in’n Landkreis Ludwigslust-Parchen von Mekelborg-Vörpommern liggen un Nee Darchau in’n Landkreis Lüchow-Dannenbarg. De Gemeen Bleikd is mit de Gemeenreform in Neddersassen an’n 1. März 1974 ut de olen Gemenen Beschamp, Bleikd, Brackd, Breitz, Garlstörp, Gaarz, Görgen, Kaarz, Old Garg, Ragast, Rausendahl, Walmsborg un Wennwisch tohoopleggt worrn. An’n 30. Juni 1993 hett de Gemeen noch de Öörd Nee Bleikd un Wendstuhn tokregen, de bet an dat Enn von’n Tweten Weltkrieg to Bleikd höört harrn, denn aver in de Sowjetsche Besatzungszoon to liggen kemen un dorüm to de DDR un dor to de Gemeen Teldau höört hebbt. Liddmaten 2011: As Börgermeester: Jens Böther CDU: Herbert Beusch, Axel Kastens, Wilhelm Kastens, Manfred Kruse, Christiane Kröning, Urte Schwaberau, Ingo Schwarz SPD: Angelika Barthels, Anja Hinners, Gregor Hofmann,
Alke ( ok Alcke, Alike un Alecke) is een plattdüütschen Vörnaam för Deerns. Alke is een korte Form vun den germaanschen Naam Adelheid. As dat bi ole germaansche Naams begäng is, steekt dor twee Wöör in. Adal heet so veel as vörnehmen Sinn oder vörnehme Aart un Heit bedutt so wat as Utsehn oder Gestalt. Alke wiest all de Eegenarten vun eenen plattdüütschen Vörnaamen up. Vunwegen dat de Plattsnackers mundfuul weeren, wurr de Naam Adelheid oder ok den sien plattdüütsche Form Ahlheit afkört. Dor is dor denn Ahle vun wurrn. Düsse korte Form kreeg denn een Anbacksel (Suffix), wat de Naam lütter maken dö (Diminutiv). Dat weer dat Anbacksel -ike, wat faken bi plattdüütsche Naams bruukt wurrn is. Up düsse Aart is ut Ahlheit Alike (ok: Alecke) wurrn. Alike un Alecke sünd de öllsten Formen vun den Naam Alke. De keem tostann, as dat i oder dat e denn mit de Tiet ok noch wegslepen wurrn is (vunwegen de Mundfuulheit). Alke un al de annern Formen bedutt denn so veel as Lüttje Ahlheit. Oder, wenn een dat ganz utdüden will: Lütt Deern, de ehr Gestalt vörnehmen Sinn utstrahlt. In ole Listen un Urkunnen finnt sik de Naam 1517 in Bremen
Diederich Steil (* 4. Januar 1847 in Garlst; † 27. Mai 1917 in Brooklyn) weer en plattdüütschen Schriever. Steil is 1847 in Garlst boren. He is dor ok bet 1861 op Volksschool gahn. 1872 is Steil in de USA utwannert. 1907 hett Steil sien eenzigst Book Kiek in de Welt rutbrocht mit Gedichten un Vertellen op Plattdüütsch un op Hoochdüütsch. Steil hett an’n 28. April 1888 in Hoboken Clara Lieske (21. Dezember 1864–26. März 1926) freet, de 1881 in de USA inwannert weer. De beiden harrn de Kinner Walter Alexander (* 18. Januar 1890), Else (* Mai 1891) un Anna (* 7. Juni 1894). Een anner Kind is al jung doodbleven. Clara Steil hett 1895 en Huus för de Familie in de Straat 275 Ralph Avenue in Brooklyn för 4500 US-Dollar köfft. Steil is an’n 27. Mai 1917 doodbleven un op’n Karkhoff Alpine Cemetery in Perth Amboy begraven worrn. Kiek in de Welt. Plattdeutsche und hochdeutsche Gedichte und Erzählungen. Brooklyn 1907 Diederich Steil - Death Record Didrich Steil - 1900 Census Record Real Estate Record and Builders' Guide. F. W. Dodge Corporation, 1895, Sied 655 Steil sien Graffsteen op BillionGraves
Bremerhorn (hoochdüütsch Bremerhorn) is en lütten Oort in de Gemeen Hagen in’n Landkreis Cuxhoben, Neddersassen. De Oort höört polietsch von öllers bi Harndorp mit bi. De Oort liggt op de Oosterholter Geest an’n Rand von’n Bremerwoold. Dat Water ut dat Rebeed flütt vör allen över dat Schaufleet na de Giehler Beek hen af. Dat Water in’n Noordwesten flütt aver na de Gackau un in’n Noordoosten na’n Billerbeek. De Naveröörd sünd Ax in’n Noorden, Wohlthöben un Lübbs in’n Noordoosten, Bullwinkel in’n Oosten, Schrum un Hambargen in’n Süüdoosten, Biloh un Ohlenst in’n Süden, Haslah un Hoop in’n Süüdwesten, Büggeln in’n Westen un Albst un Harndorp in’n Noordwesten. In de Franzosentied von 1810 bet 1814 hett de Oort to de Mairie Dammhagen in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett fröher to dat Gericht Kassbrook tohöört un is denn in dat twete Veerdel von dat 19. Johrhunnert in dat Amt Hagen wesselt un weer dor in Böörd Braamst. Dor is de Oort bet 1885 bleven. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un
Dit Woort hett noch annere Bedüden: kiek dorför ünner Heinrich Büggeln. Büggeln (hoochdüütsch Büggeln) is en lütten Oort in de Gemeen Hagen in’n Landkreis Cuxhoben, Neddersassen. De Oort liggt op de Oosterholter Geest. Dat Water ut dat Rebeed flütt över den Albster Dörpgraven na de Gackau hen af. De Naveröörd sünd Albst in’n Noorden, Bremerhorn un Biloh in’n Oosten, Ohlenst un Haslah in’n Süüdoosten, Hoop un Woldar in’n Süüdwesten, Wolsbuddel in’n Westen un Dörphagen in’n Noordwesten. De Oort hett vör 1885 to dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Gemeen Albst is an’n 1. März 1974 mit de Gemeenreform in Neddersassen Deel von de Gemeen Wolsbuddel (Samtgemeen Hagen) worrn. Wolsbuddel wedder is an’n 1. Januar 2014 Deel von de Gemeen Hagen worrn. Büggeln is evangeelsch-luthersch präägt un höört to dat Kaspel von de Jacobi-Kark in Braamst. För de Kathoolschen is de Hillig-Hart-Jesu-Kark in Geestmünn tostännig. Dör Büggeln löppt de Kreisstraat 48, de in’n Noordoosten na Albst, Wohlthöben un Lübbs geiht un in’n Süüdwesten an de Landsstraat 135 ran un denn na Wolsbuddel, Leernst un Uthleer.De L 135 geiht in’n Noordwesten na Hagen
Seedörp (hoochdüütsch Seedorf) is en lütten Oort in de Gemeen Hagen in’n Landkreis Cuxhoben, Neddersassen. De Oort höört polietsch al von öllers bi Leernst mit bi. De Oort liggt op de Oosterholter Geest in’n Forst Düngel, nich wied af von de Grenz na de Masch von Oosterstood. Dat Water ut dat Rebeed flütt af na dat Kuhfleet un den Aschwarder Floodgraven. De Naveröörd sünd Neenhusen un Born in’n Noorden, Leernst un Hein in’n Noordoosten, Brockmannsmöhlen in’n Oosten, Vosloog un Buggehorn in’n Süüdoosten, de Meyenbörger Wahnplätz Grote-Kamp un Brakland in’n Süden, de Meyenbörger Wahnplätz Brandbarg un Swanenbarg in’n Süüdwesten un Uthleer in’n Noordwesten. In de Franzosentied von 1810 bet 1814 hett de Oort to de Mairie Meyenborg in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Braamst in dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Gemeen Leernst is an’n 1. März 1974 mit de Gemeenreform in Neddersassen Deel von de Gemeen Wolsbuddel worrn. An’n 1. Januar 2014
Bunnahabhain (Schottsch-Gäälsch: Bun na h-abhainn; utsnackt: Búnăhávin för Oorsprung vun’n Stroom (de Brenneree nimmt ehr Water vun den Margadale-Born)) is en Whisky-Brenneree in Bunnahabhain bi Port Askaig op Isle of Islay, Schottland. De Bowarken vun de Brenneree sünd in de schottischen Denkmallisten in de Kategorie C inordent. De nöördlichste Destille vundat Eiland Islay is 1881 vun James Ford, James Greenlees un William Robertson an de Münn vun’n Stroom Margadale grünnt worrn. Üm de Brenneree rüm is na un na de lütte Oort tostannen kamen, de den glieken Naam driggt. De Produkschoon is 19883 anlopen. Twüschen 1939 un 1937 weer de Brenneree dicht maakt. 1963 is se üm een wash- un een spirit-still vergröttert worrn. Twüschen 1999 un 2003 is blots af un to produzeert worrn. Bit dorhen weer de Destille in’n Besitt vun de Highland Distillers (The Edrington Group). As de Gefohr bestünn, dat de Brenneree dicht maakt warrn müss, weer se 2003 an de Burn Stewart Distillers verköfft. Dat Ünnernehmen, und dormit ok de Destille, weer aver in’n April 2013 vun de süüdafrikaansche Distell Group Ltd. köfft. De Destille höört to dat schöttische Whiskyrebeet Islay. Se kriggt ehr Water ut en Born ünner de Eer vun den Stroom Margadale.
Henry Daras (* 9. Dezember 1850 in Rochefort; † 10. Mai 1928 in Angoulême) weer en franzöösch Maler in de Nahfolge vun Pierre Puvis de Chavannes. Henry Daras fung sien Werdegang an de École des Eaux et Forêts in Nancy an, is aber bald in de Ateliers vun de Maler Alexandre Cabanel un Jules-Élie Delaunay in Paris wesselt. Eerst bi sien dart Lehrer un lateren Früend, den Symbolisten Pierre Puvis de Chavannes, föhl he sück stilistisch un intellektuell good uphaven. He hett Warken för de olt Kark vun den hilligen Franz von Sales in Paris un de Kark Saint-Martial in Angoulême schafft. Nah den Dood vun sien Lehrmeester (1898) leet he sück in Angoulême daal; dor entwickel he en tonehmen persönlichen Stil un hett tallriek Porträt- un Landschapsbiller. Wiet weg vun de Metropole Paris hett he in sien letzt Levensjohren immer starker abstraheerte Gemälde malt, de mit blots wenig Farv un ahn hell Luchtreflexe etc. utkommen. Eenige vun sien Biller befinnen sück in dat Musée d’Angoulême. Bit in sien laat Johren pleeg he Kuntakte to sien jüngere Malerfrüenden Ary Renan († 1900), Albert Bartholomé († 1928), Albert Siffait de Moncourt († 1931) un Edmond Aman-Jean († 1936), ahn aber deren
De Möhl Meyenborg is en Watermöhl an’n Möhlengraven in’n Meyenborger Möhlengrund (Möhlendamm 4). De Borg Meyenborg (op de ok dat Good Meyenborg trügggeiht) is 1306 anleggt worrn. Toeerst weren dor verscheden Ridders an bedeeligt, aver later hett de Familie von Weersbe de Borg alleen övernahmen. Nadem de Borg anleggt worrn is, is noch in dat 14. Johrhunnert ok de Watermöhl boot worrn. De Möhl harr twee Mehl- un twee Göttgäng. Na en Brand 1830 is se mit gröttere Leistung nee wedder opboot worrn. 1840 hebbt se dat hölten Möhlenrad ut- un en Turbien inboot. 1856 is de Möhl noch wedder ümboot worrn. Von 1919 bet 1970 lööp en noch stärkere Turbien. De letzte Möller, Johann Iggena, hett de Möhl 1970 stillleggt, nadem de Turbinenwell braken weer. De Landkreis Oosterholt hett denn dat Turbinenhuus afreten un wedder en Möhlenrad inboot. De Möhl löppt vondaag wedder un kann mahlen. Dor is nu en Heimatstuuv in ünnerbrocht. Se warrt von’n Arbeidskreis för Dörpverschönerung un Heimatpleeg Meyenborg pleegt un bruukt. Möhl Meyenborg. Mehr Biller, Videos oder Audiodateien to’t Thema gifft dat bi Wikimedia Commons. Websteed von Arbeidskreis un Möhl (hoochdüütsch) Koordinaten:53° 16′ N, 8° 36′ O
Paul oder ok Peter Buchholz (* 25. September 1837 in Bomst; † 25. September 1892 in Emden) weer en düütschen Rabbiner. Buchholz is 1837 in Bomst boren. He is von 1854 af an an dat Seminar in Breslau to’n Rabbiner utbillt worrn un hett sik an’n 25. Oktober 1860 an de Universität Breslau inschreven. An’n 27. Juni 1863 hett he in Breslau dat Rabbinatsdiplom kregen. In dat sülve Johr hett he an de Universität Leipzig en Doktertitel maakt. He weer von 1863 bet 1867 Rabbiner in Fredland un denn in Stargard in Pommern. An’n 1. April 1875 is he von Stargard as Landrabbiner in dat Landrabbinat Emden wesselt un weer dor för dat Rebeed von de Landdrostien Auerk un Ossenbrügge tostännig. He is toeerst al an’n 19. Mai 1873 as Landrabbiner för Emden wählt worrn, hett de Wahl aver von wegen de Unenigkeit in de Gemeen aflehnt (19 von 24 Gemenen, de bi de Wahl en Stimm harrn, harrn ehr Stimm nich afgeven). Na en tweten Wahlgang an’n 1. Juni 1874 hett he de Wahl denn aver doch annahmen. Na’n Dood von Samuel Ephraim Meyer hett he kommissarsch ok dat Leid över dat Landrabbinat Stood (Rebeed von de Landdrostie Stood)
Joseph oder ok Arnold-Aaron Heilbut (* 30. Juli 1816 in Altno; † 1860 in Wiesbaden) weer en düütschen Rabbiner. Heilbut is 1816 in Altno boren. To Michaelis 1829 is he as Schöler an dat Christianeum in Altno kamen un Michaelis 1832 na Bruunswiek. Dor nöhm he över veer Johr parallel Talmudstudien bi Rabbiner Samuel Levi Egers. In’n Harvst 1835 hett he sik an de Universität Kiel inschreven, keem aver 1836 na Altno trügg un hett dor Salomon Ludwig Steinheim kennenlehrt. An’n 1. Februar 1838 is he in Kiel Dokter worrn un kreeg denn sien eerste Steed as Rabbiner an de Synagoog in Glückstadt. Von Glückstadt keem he 1845 as Landrabbiner in dat Landrabbinat Stood, dat för de Joden in de Landdrostie Stood von dat Königriek Hannover tostännig weer. He hett toeerst in Bremervöör seten. 1848 is de Seet denn aver na Stood leggt worrn. Dor weer Heilbut ok Talmudlehrer för Lehramtskannedaten. 1853 is de Seet noch wedder verleggt worrn na Geestmünn. Dor hett he an’n 27. Juni 1853 mit de Gemeen en Verdrag as Ünnerrabbiner, Schoolmeester un Vörsinger afslaten. Heilbut is bet to sien Dood 1860 Landrabbiner bleven. Na em hett de Landrabbiner von dat Landrabbinat Hannover, Samuel Ephraim Meyer,
De Afrikaansche Swatte Aant(e) (Anas sparsa) is en Aantenvagel un warrt to de Swemmaanten torekent. Dor höört he wedder to de Aanten an sik mit to. De Aart gifft dat bloß man in Afrika. Uptreden deit se in twee Unneraarden. De Nominatform is de Südafrikaansche Swatte Aante (Anas sparsa sparsa). Se is in’n Süden vun Afrika tohuse. Denn gifft dat noch de lüttjere un hellere Abessiensche Swatte Aante. Noch en annere Form is fröher Westafrikaansche Swatte Aante (Anas sparsa maclatchyi) nömmt wurrn. Se warrt avers hüdigendags nich mehr as Unneraart ankeken, man as en Variante vun de Abbessiensche Swatte Aante, de for sik in’n Regenwoold vun de annern Aanten vun düsse Aart afscheedt is. De Swatte Aante is an un for sik nich swatt, man dunkerbruun. Up dat Lief fallt witte oder cremefarvte Teken up. De Afrikaansche Swatte Aante warrt 50 bit hen to 55 cm lang. De Waarten weegt in’n Döörsnitt 1086 g, de Seken bi 914 g. Bi düsse Aart verscheelt Waart un Aante sik nich. Ok over dat Johr hen ännert se ehr Fedderkleed nich. Rusen doot de Aanten in Süüdafrika twuschen Oktober- un Dezembermaand. Eerst smiet de de groten Feddern an’e Flunken af, achterna kummt dat
Lossbreoke es eun Oortsdeul von Deppelt un liggt knapp 6 km in’n Neorden van’n deppeltsken Stadtzentrum weg. De Noveröörde Bentrup un Lossbreoke sind eng mit eunanner verbunnen. Seu hebbt exempelwüise teohaupe eune gemeunsomen Sportvereun. Lossbreoke grenzt in’n Noorden an Bentrup, in’n Süden an Kluite, in’n Süüdwesten an Öttern-Breemke. Lossbreoke kümmt 1413 dat Eerste mool in den Oorkunnen vör. In’n August 2006 hadde Losbbreoke 826 Inwonners. Den 1. Januar 1970 worde Lossbreoke iut den Krüis Lemge iut- un na Krüisstadt Deppelt ingegledert. Lossbreoke is evangeelsk-reformeert un höört mit teo de Kerkengemeune Heien büi. Oordsbörgermeester is upstunds Ingrid Dannhäuser (SPD), de Repräsentant in’n Stadtrood is Rüdiger Preuß (SPD). Christian Kuhnke: Lippe Lexikon. Boken Verlag, Detmold 2000, ISBN 3-935454-00-7 Martin Bünermann: Die Gemeinden des ersten Neugliederungsprogramms in Nordrhein-Westfalen. Deutscher Gemeindeverlag, Köln 1970, S. 105. Eordsdeule van Deppelt Barksen | Bentrup | Böjjerbieke | Bövverschäunhagen | Breoksen | Deppelt-Noord | Deppelt Süüd | Düsselbreok | Hakedaal | Hiddsen | Hillgenkerken | Hauernaulentrup | Iusendörp | Jerxen-Orbke | Kluite | Lossbreoke | Meoske | Nüijjen | Nüiwauld | Öttern-Breemke | Püivitsheu V.H. | Püivitsheu V.L. | Remmsen | Schamark | Spork-Eukholt | Ünnerschäunhagen | Vahlsen
Seelhorn (hoochdüütsch Seelhorn) is en Hoff in de Gemeen Hagen in’n Landkreis Cuxhoben, Neddersassen. De Oort höört polietsch al von öllers bi Hoop mit bi. De Oort liggt op de Oosterholter Geest. Dat Water ut dat Rebeed flütt över den Hooper Dörpgraven na de Drept hen af. De Naveröörd sünd Albst un Büggeln in’n Noordoosten, Haslah in’n Oosten, de Feldhoff, Ohlenst un Aßbarg in’n Süüdoosten, Garlst un Brockmannsmöhlen in’n Süden, Woldar in’n Westen un Wolsbuddel in’n Noordwesten. Seelhorn weer en Goodshoff von dat Good Neenhusen un is dorüm in fröhere Tieden as separaten Oort von Hoop opfaat worrn. In de Franzosentied von 1810 bet 1814 hett de Oort to de Mairie Meyenborg in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Seelhorn weer fröher in dat Gericht Neenhusen. Twüschen 1824 un 1848 is de Oort in dat Amt Hagen wesselt un hett dor to de Böörd Braamst höört. Nadem dat Amt 1885 oplööst worrn is, weer Seelhorn in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. An’n 1. März 1974 is de ole Gemeen Hoop
Gackau (hoochdüütsch Gackau) is en Hoff in de Gemeen Hagen in’n Landkreis Cuxhoben, Neddersassen. De Oort höört polietsch al von öllers bi Braamst mit bi. De Oort liggt op de Oosterholter Geest an’n Rand na de Moorlannen langs de Gackau, de so bi 250 m von’n Oort af is. De Naveröörd sünd Kraansmoor in’n Noorden, Langenfeld in’n Noordoosten, Loh in’n Oosten, Ax un Harndorp in’n Süüdoosten, Finterbarg un Finn in’n Süden, Braamst in’n Süüdwesten un Wittst in’n Noordwesten. De Oort Gackau geiht op de Watermöhl trügg, de dor an de Gackau anleggt worrn is. Von de Watermöhl is vondaag nich mehr nableven. De Oort besteiht blots noch ut een Buurhoff. In de Franzosentied von 1810 bet 1814 hett de Oort to de Mairie Dammhagen in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Braamst in dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Gemeen Braamst is an’n 1. März 1974 mit de Gemeenreform in Neddersassen Deel von
Peter Raap (* 12. April 1948 in Bremerhoben) is en düütschen Heimatforscher. Ok hett he sien Familie utklamüüstert un kann enkelde Telgen bit in dat Johr 1320 trüch gahn. Raap hett de Paula-Modersohn-School in Wulsdörp besöcht un dor na het he dat Gewark von de Autoschlosser lehrt. As he dat to Enn harr, fung he 1967 bi dat MWB Motorenwark an. 1968 müss he na de Suldaten. Bi de tweete Kompanie von’t middelste Instandsetzungsbataillon 510 in Demost hett he sien Grundwehrdeenst afleist. De Industrie- un Hannelskamer Bremerhoben hett em den Titel Industriemeester 1983 geven. Bi MWB weer he 1979 Arbeitsvorbereiter un av 1987 weer he de Böberst von de Avteilung Technische Dokumentation. Denn weer he Annahmemeester bie de Firma Le Car 1996 un S&T Autogalerie 2009. Af 2006 weer he Arbeitsvorbereiter bi MWB Fahrzeugtechnik in Langen. He hett sick all as lütt Göör för de plattdüütsche Spraak interessert un de plattdüütschen Hörspele in’t Radio höört. 1975 hett he denn bi de Nedderdütsche Bühn „Waterkant“ anfungen. Dat is een Plattdüütsches Volkstheater. In de eerste Tiet weer he achter de Bühn in’e gange, doch dat duerte nich lang un he stunn op de Bühn bit in’t Jahr 1990. Man he hett ok
Stockhusen (hoochdüütsch Stockhausen) is en Dörp, dat hüüt vun de Verwaltung her to de Stadt Lübbecke in Noordrhien-Westfalen höört. Stockhusen hett 795 Inwahners. Bet 1973 höör de Buernschop Stockhusen to de Gemeend Blasem. Stockhusen is en vun Bueree präägt Dörp mit egene Kark. De Oort is üm un bi een Kilometer vun de Stadt Lübbecke weg. Rund üm dat Dörp liggt Feller un Wischen un na Süüdoost en lütt Holt, de Stockhuser Busch, de hüüt in Besitt vun de Familie vun de Recke is. Johann von Uflen un siene Fro Gese sünd de eersten Lüüd, de en Hoff in Stockhusen, Kaspeel Blasem, beseten un mit Naam bekannt sünd. An’n 9. August 1355 hebbt se ehren Hoff to „Stockusen“ in Pand geven. De „Borg Stockhusen“, de ünner Denkmalschutz steiht, maakt den Utgangspunkt vun de Buerschop ut. Hüüt liggt de Borg aver westen vun’t Dörp. De eerste Tiet vun Borg un Goot liggt in’t Düüster. Siet 1411 seet de Familie vun Westrup, en Riddergeslecht, op Borg Stockhusen. An’n 3. September 1620 hebbt Anna Margaretha vun Westrup, de Arvin vun Stockhusen, un Dietrich vun de Recke ut dat Huus Steenfurt en Ehverdrag afslaten. Dor stünn in, dat Dietrich 13.000 Rieksdaler ut dat Arv
Loretto Petrucci (* 18. August 1929 in Capostrada di Pistoia; † 17. Juni 2016 ok dor) weer en italieensch Radrennfohrer. Loretto Petrucci weer Profi van 1949 bis 1960. De gröttsten Erfolge in sien Loopbahn weern de beid Siege bi dat Rennen Mailand–Sanremo, 1952 un 1953. Todem wunn he 1951 den Giro della Toscana as ok den GP Massaua Fornati, 1952 wurr he tweet bi de Flannern-Rundfohrt (achter Roger Decock vör Briek Schotte) un bi den Trofeo Baracchi. 1953, as he Mailand-Sanremo wunn, kunn he ok noch dat Rennen Paris–Brüssel up sien Naam schrieven. Bi mehrere anner groot Rennen keem he up Platz 2 oder 3 – so wurr he italieensch Viezmeester in’t Straatenrennen – un wunn so de Johresgesamtwertung Challenge Desgrange-Colombo. 1955 wunn he den Giro del Lazio, wat sien letzt groot Erfolg weer. E' morto Loretto Petrucci, l'uomo che osò sfidare Coppi Loretto Petrucci in de Datenbank vun Radsportseiten.net
Dit Woort hett noch annere Bedüden: kiek dorför ünner Sahara (Mehrdüdig Begreep). De Sahara is de gröttste Dröögwööste up’e Eer. Se is bi 9 Miolionen Quadraatkilometer groot. Dor is se um un bi so groot mit, as heel de Verenigten Staten, oder 26 mool so groot, as Düütschland. Se langt vun Afrika siene Waterkant an’n Atlantik bit an de Küst vun de Rode See. Se hett de Form vun en Trapez un is vun West na Oost twuschen 4.500 un 5.500 Kilometer lang un vun Noord na Süden to 1.500 bit 2.000 Kilometer breed. Se höört to de Wennkreiswösten mit to. To’n groten Deel is de Sahara en Steen- oder Felswööst (Hammada) oder en Geröllwööst (Serir). De bekannte Sandwööst (Erg) maakt bloß bi 20 % vun de ganze Wösten ut. Dat araabsche Woort for „Wöste“ is sahra’ (صحراء, DMG ṣaḥrāʾ). Dor liggt de Toon bi up de leste Sülve, de is lang. De Form for de Mehrtahl, also „Wösten“ is sahara (صحارى, DMG ṣaḥārā). Dor liggt de Toon bi up de Sülve in’e Midden, un de is ok lang. Mol dor vun af, datt dat /ṣ/,un ok dat /ḥ/, wat en emphaatschen Luud ([sˁ]) un een pharyngalen Frikativ is ([ħ]),
Reepen betekent Reepen, Oort in de Gemeen Lox in’n Landkreis Cuxhoben, Neddersassen. Reepen is de Familiennaam von Hugo von Buttel-Reepen (1860–1933), düütschen Zooloog, Michael Reepen (* 1959), düütschen Abt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.